pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM delivers statement on AH 1444 Idul Fitri
วันเสาร์ที่ 22 เมษายน 2566
PM delivers statement on AH 1444 Idul Fitri
PM delivers statement on AH 1444 Idul Fitri
April 20, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed the statement of Prime Minister and Defense Minister Gen. Prayut Chan-o-cha, delivered on occasion of AH 1444 Idul Fitri to convey well wishes and love to the Muslim Thais in the country and abroad.
Idul Fitri marks the end of the Holy Month of Ramadan and accomplishment of the Muslims in performing their religious duty with pure mind and faith in Allāh. The Prime Minister respected their strong will and forbearance in fasting to refrain from bad deeds of all kinds, and treat others with kindness and love, a truly beautiful and loving gesture.
On occasion of the AH 1444 Idul Fitri, the Prime Minister asked for the blessing of Allāh for the happiness and healthiness of all Muslims. May they have strong spirit to adhere to faith and virtue for the benefit of oneself, society, and the nation.
รัฐบาลไทย-ข่าวทำเนียบรัฐบาล-กรมเจ้าท่า ขุดลอกร่องน้ำ เพิ่มประสิทธิภาพในการระบายน้ำ ดูแลประชาชนตามนโยบายคมนาคม
วันอังคารที่ 25 เมษายน 2566
กรมเจ้าท่า ขุดลอกร่องน้ํา เพิ่มประสิทธิภาพในการระบายน้ํา ดูแลประชาชนตามนโยบายคมนาคม
...
ตามนโยบายรัฐบาล และกระทรวงคมนาคม โดยกรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ในภาคการประมงและการท่องเที่ยว
กรมเจ้าท่า สํานักพัฒนาและบํารุงรักษาทางน้ํา โดยสํานักงานพัฒนาและบํารุงรักษาทางน้ําที่ 6 เปิดหน่วยปฏิบัติงานขุดลอกร่องน้ําทุ่งมหา อําเภอปะทิว จังหวัดชุมพร ใช้เรือเจ้าท่า ข.47 และเรือเจ้าท่า พ 247 เป็นเครื่องจักรปฏิบัติงาน ขุดลอกร่องน้ํา รวมเป็นระยะทาง 1,300 เมตร ปริมาณวัสดุขุดลอก ทั้งสิ้น 49,000 ลูกบาศก์เมตร ปัจจุบันขุดได้ระยะ ทาง 478 เมตร เนื้อดิน 20,237 ลูกบาศก์เมตร คิดเป็นร้อยละ 41.30
ทั้งนี้ การขุดลอกร่องน้ําทางเรือเดิน เป็นการบํารุงรักษาร่องน้ํา แก้ปัญหาร่องน้ําตื้นเขิน การสัญจรทางน้ําได้สะดวกและปลอดภัย ช่วยในการระบายน้ํา ส่งเสริมอาชีพด้านการประมง ซึ่งพื้นที่ดังกล่าวมีเรือเข้า-ออกร่องน้ําประมาณ 100 ลํา ประกอบด้วย เรือขนาด 1-9 ตันกรอสประมาณ 90 ลํา เรือขนาด10-20 ตันกรอส 10 ลํา ได้ประโยชน์จากการขุดลอกในครั้งนี้
รัฐบาลไทย-ข่าวทำเนียบรัฐบาล-​Export of Thai-owned products and brands in 2022 accounts for 25.6% of total export value
วันอังคารที่ 25 เมษายน 2566
25/04/2566
​Export of Thai-owned products and brands in 2022 accounts for 25.6% of total export value
​Export of Thai-owned products and brands in 2022 accounts for 25.6% of total export value
April 25, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed about the export of Thai-owned products and brands in 2022, which accounted for 25.6% of the total export value. Some products saw constant increase each month in the export value despite a number of global challenges and economic recession.
According to the database of Ministry of Commerce’s Trade Policy and Strategy Office, export value of Thai-owned products and brands (15,337 exporters) in 2022 amounted to USD73,603.2, or 25.6% of the total export value. The top 5 Thai-owned manufacturing businesses that generated the most export value are: 1) precious metals, such as gold; 2) plastic beads and primary plastics; 3) cassava starch; 4) rubber sheet and block rubber; and 5) other electronic components and parts. The top 5 Thai-owned services that generated the most export value are: 1) watches and jewelry wholesale; 2) rice and rice products wholesale; 3) customs clearance agency; 4) liquid fuel wholesale; and 5) fruit and vegetable wholesale.
Trade Policy and Strategy Office also reported about the 13 products which saw constant increase each month in the export value. They are: (1) telephones and equipment; (2) transformers and parts; (3) jewelries; (4) copper and other copper products; (5) travel equipment; (6) paints and varnishes, and other colored decorative materials; (7) pharmaceutical rubber products; (8) pick-up truck and bus parts and accessories; (9) meat and edible parts of animals; (10) whiskey; (11) synthetic gemstones; (12) leather gloves, clothing and belts, and (13) perfumes and fragrances.
According to the Government Spokesperson, the Government has placed great importance on providing support to Thai businesses and entrepreneurs. The EXIM BANK regularly follows up on the trend of Thai export, and encourages Thai entrepreneurs to keep themselves updated on new innovations and global markets, as well as to seek new business opportunities, for them to grow and be resilient to global export market volatility.
รัฐบาลไทย-ข่าวทำเนียบรัฐบาล-​๒๕ เมษายน : วันคล้ายวันสวรรคตสมเด็จพระนเรศวรมหาราช
วันอังคารที่ 25 เมษายน 2566
​๒๕ เมษายน : วันคล้ายวันสวรรคตสมเด็จพระนเรศวรมหาราช
ร่วมรําลึกถึงพระมหากรุณาธิคุณ สมเด็จพระนเรศวรมหาราช ผู้ทรงกอบกู้อิสรภาพของไทยและทํานุบํารุงบ้านเมืองเจริญรุ่งเรืองทั้งด้านเศรษฐกิจ สังคม ศิลปวัฒนธรรม ตลอดจนปกปักรักษาเอกราชของชาติจนทําให้มีประเทศไทยอย่างเช่นทุกวันนี้
รัฐบาลไทย-ข่าวทำเนียบรัฐบาล-กรมเจ้าท่า ลงพื้นที่ตรวจสอบคนตกเจ็ทสกี พัทยา พร้อมกำชับ เจ้าหน้าที่ตรวจเข้มพื้นที่มากกว่าเดิม
วันอังคารที่ 25 เมษายน 2566
กรมเจ้าท่า ลงพื้นที่ตรวจสอบคนตกเจ็ทสกี พัทยา พร้อมกําชับ เจ้าหน้าที่ตรวจเข้มพื้นที่มากกว่าเดิม
...
เมื่อวันจันทร์ที่ 24 เมษายน 2566 เวลาประมาณ 19.30 น. สํานักงานเจ้าท่าภูมิภาคสาขาพัทยา ได้รับแจ้งเหตุจากเจ้าหน้าที่ฝ่ายกู้ภัยพิบัติทางทะเล เมืองพัทยา ว่ามีเหตุคนจมน้ํา 2 คน บริเวณทะเลอ่าวพัทยาใต้ ตําบลหนองปรือ อําเภอบางละมุง จังหวัดชลบุรี จึงได้ส่งเจ้าหน้าที่ไปตรวจสอบ ณ บริเวณดังกล่าว ทราบว่ามีผู้ได้รับบาดเจ็บถูกนําส่งโรงพยาบาลกรุงเทพพัทยาไปก่อนหน้านี้แล้ว 1 ราย ต่อมาทราบว่าคือ เด็กชายปฐมพร พลราช เพศ ชาย สัญชาติไทย อายุ 7 ปี และอีก 1 ราย เจ้าหน้าที่กู้ภัยระดมกําลังกันช่วยค้นหาจนสามารถพบร่างของบุคคลดังกล่าว และนําตัวขึ้นมาปฐมพยาบาลบริเวณชายหาดพัทยาใต้ ทราบชื่อภายหลังว่าคือ นายพรสุพรรณ ภูมินอก เพศชาย สัญชาติไทย อายุ 35 ปี ก่อนนําตัวชายรายที่ 2 ดังกล่าว ส่งโรงพยาบาลบางละมุง
ในการนี้ นายเอกราช คันธโร ผู้อํานวยการสํานักงานเจ้าท่าภูมิภาคสาขาพัทยา และเจ้าหน้าที่ ได้เดินทางไปตรวจสอบที่เกิดเหตุ เพื่อตรวจสอบข้อเท็จจริงที่เป็นเหตุให้บุคคลทั้งสองจมน้ํา และจากการเข้าพบรองผู้กํากับการสืบสวนสอบสวน สถานีตํารวจภูธรเมืองพัทยา พันตํารวจโทฐานานนท์ อธิพันสีห์ ได้ให้ข้อมูลว่า บุคคลทั้งสองคน ได้นําเรือเจ็ทสกี (ตรวจสอบแล้วไม่พบข้อมูลเรือในฐานข้อมูลทะเบียนเรือกรมเจ้าท่า) ออกจากชายหาดบริเวณพัทยาใต้ ไปแล่นในทะเลด้วยความเร็วและทําการเลี้ยวโดยฉับพลัน เป็นเหตุให้ทั้งสองคนพลัดตกจากเรือเจ็ทสกีลําดังกล่าว ซึ่งในเวลาต่อมา บุคคลทั้งสองได้เสียชีวิตและถูกนําร่างเก็บรักษาไว้ที่โรงพยาบาลบางละมุง เพื่อรอการชันสูตรศพ ตามระเบียบกฎหมายต่อไป ซึ่งข้อมูลดังกล่าวเป็นข้อเท็จจริงที่กรมเจ้าท่าได้รับทราบในเบื้องต้น
ทั้งนี้ สํานักงานเจ้าท่าภูมิภาคสาขาพัทยา ดําเนินการเข้าพบรองผู้กํากับการสืบสวนสอบสวน สถานีตํารวจภูธรเมืองพัทยา พันตํารวจโท ฐานานนท์ อธิพันสีห์ เพื่อรับทราบข้อเท็จจริงจากการสอบสวน สืบสวนพยานแวดล้อม ถึงสาเหตุในการเกิดอุบัติเหตุในครั้งนี้ พร้อมสั่งการให้เจ้าพนักงานตรวจเรือดําเนินการตรวจสอบเรือเจ็ทสกีดังกล่าว และเชิญเจ้าของผู้ครอบครองเรือมาให้ถ้อยคําต่อกรณีการเกิดเหตุในครั้งนี้ เพื่อดําเนินการตามกฎหมายที่เกี่ยวข้องต่อไป
รัฐบาลไทย-ข่าวทำเนียบรัฐบาล-ครม. รับทราบรายงานประจำปีงบประมาณ พ.ศ. 2565 กองทุนยุติธรรม
วันอังคารที่ 25 เมษายน 2566
25/04/2566
ครม. รับทราบรายงานประจําปีงบประมาณ พ.ศ. 2565 กองทุนยุติธรรม
ครม. รับทราบรายงานประจําปีงบประมาณ พ.ศ. 2565 กองทุนยุติธรรม
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (25 เมษายน 2566) รับทราบรายงานประจําปีงบประมาณ พ.ศ. 2565 กองทุนยุติธรรม โดยผลการดําเนินงานที่ผ่านมา ประกอบด้วย
1) ความสําเร็จของการดําเนินงานตามมาตรฐานระยะเวลางานบริการของกองทุนยุติธรรม โดยมีประชาชนเข้ารับบริการของกองทุนยุติธรรม จํานวน 4,463 ราย ดําเนินการแล้วเสร็จได้ทั้งสิ้น 4,207 ราย ดําเนินการแล้วเสร็จภายในมาตรฐานระยะเวลางานบริการ จํานวน 4,047 ราย คิดเป็นร้อยละ 96.20
2) ความสําเร็จในการช่วยเหลือประชาชน กองทุนยุติธรรมได้อนุมัติให้ความช่วยเหลือประชาชนรวมทั้งสิ้น จํานวน 2,548 ราย เป็นเงินจํานวน 293,405,274.54 บาท ดังนี้
2.1 ภารกิจการช่วยเหลือประชาชนในการดําเนินคดี จํานวน 1,814 ราย เป็นจํานวนเงินทั้งสิ้น 33,323,811.41 บาท
2.2 ภารกิจการขอปล่อยชั่วคราวผู้ต้องหาหรือจําเลย จํานวน 612 ราย เป็นจํานวนเงินทั้งสิ้น 151,013,540.00 บาท รวมทั้งได้ช่วยเหลือประชาชนโดยการออกหนังสือรับรองการชําระเงิน
ในรูปแบบอิเล็กทรอนิกส์ จํานวน 96,677,079.13 บาท
2.3 ภารกิจการช่วยเหลือผู้ถูกละเมิดสิทธิมนุษยชน จํานวน 2 ราย เป็นจํานวนเงินทั้งสิ้น 309,469.00 บาท
2.4 ภารกิจการให้ความรู้ทางกฎหมายแก่ประชาชน จํานวน 120 ราย เป็นจํานวนเงินทั้งสิ้น 12,081,375.00 บาท
3) ผลงานเด่นด้านการช่วยเหลือประชาชนในการดําเนินคดี จํานวน 3 กรณี ได้แก่
(1) ยายพิการร้องกองทุนฯ ให้ช่วยเปิดทางเข้าออกไปหาหมอ (2) ชาวบ้านร้องถูกโกงเงินจากคนในกลุ่มสะสมทรัพย์บ้านคลองคราม (3) ชาวบ้านร้อง "วิสาหกิจชุมชนกลุ่มผ้าทอมัดหมี่ศรีเพชร" เอาเปรียบ เกือบสูญบ้านและที่ดิน
4) ผลงานเด่นด้านการขอปล่อยชั่วคราวผู้ต้องหาหรือจําเลย จํานวน 2 กรณี ได้แก่ (1) สาวถูกกล่าวหาแทงสามีตาย ได้กองทุนยุติธรรมเข้าช่วย (2) สาวโดนสวมรอยใช้บัญชีม้าขายสินค้าออนไลน์
5) ผลงานเด่นด้านการช่วยเหลือผู้ถูกละเมิดสิทธิมนุษยชน จํานวน 1 กรณี ได้แก่ แพะขาวถูกละเมิดสิทธิมนุษยชนได้กองทุนยุติธรรมเข้าช่วยเหลือ
6) นวัตกรรมสํานักงานกองทุนยุติธรรม ได้แก่ (1) การยื่นขอปล่อยตัวชั่วคราวผู้ต้องหาหรือจําเลยด้วยหนังสือรับรองแทนการชําระเงินกองทุนยุติธรรม ผ่านระบบอิเล็กทรอนิกส์ (2) การพัฒนา
ศักยภาพบุคลากรและผู้ปฏิบัติงานด้านกองทุนยุติธรรมผ่านระบบ LMS (3) การเชื่อมบริการกองทุนยุติธรรมกับแอปพลิเคชันทางรัฐ
โฆษกประจําสํานักนายกรัฐมนตรี กล่าวถึงกองทุนยุติธรรมว่า เป็นหน่วยงานรัฐที่มีฐานะเป็นนิติบุคคล จัดตั้งขึ้นตามพระราชบัญญัติกองทุนยุติธรรม พ.ศ. 2558 มีภารกิจในการเป็นแหล่งเงินทุนสําหรับใช้จ่ายเกี่ยวกับการช่วยเหลือประชาชนในการดําเนินคดี การขอปล่อยชั่วคราวผู้ต้องหาหรือจําเลย การถูกละเมิดสิทธิมนุษยชนหรือผู้ได้รับผลกระทบจากการถูกละเมิดสิทธิมนุษยชน และการให้ความรู้ทางกฎหมายแก่ประชาชน รวมทั้งประสานงานและร่วมมือกับส่วนราชการ หน่วยงานของรัฐและเอกชน พัฒนาระบบ รูปแบบ วิธีการ และการให้บริการดําเนินงานของกองทุน เพื่อช่วยเหลือประชาชนที่ยากไร้ เดือดร้อน ที่ไม่ได้รับความเป็นธรรม
รัฐบาลไทย-ข่าวทำเนียบรัฐบาล-The cabinet met on April 18, 2023.
วันอังคารที่ 25 เมษายน 2566
25/04/2566
The cabinet met on April 18, 2023.
Some of the resolutions are as follows:
Title: Resolutions of National Environment Commission (6/2022 meeting)
The cabinet acknowledged the resolutions of the National Environment Commission, in its 6/2022 meeting, dated December 23, 2023. Gist of the meeting is as follows:
Report on Environmental Impact Assessment (EIA) of 8 projects, e.g., electrical system development project in Surat Thani’s Koh Tan, Buriram Airport Expansion Project Buriram, Lampang province’s Mae Bom Reservoir Project under the Royal Initiative, Intercity Motorway Project No. 7 connecting with U-Tapao Airport, among others.
Approval of draft Action Plan on Prevention and Solution of PM2.5 Particulates under ad-hoc plan on Solution to PM2.5 Particulates, 2023
Title: Draft Joint Statement of 9thASEAN Finance Ministers’and Central Bank Governors’Meeting (AFMGM)
The cabinet approved in principle the draftJoint Statement of 9thASEAN Finance Ministers’and Central Bank Governors’Meeting (AFMGM). Should there be an amendment in parts that are not gist nor against national interest, Ministry of Finance may proceed without having to resubmit to the cabinet. Minister of Finance or a representative is authorized to endorse the draft joint statement. This is as proposed by Ministry of Finance.
Gist
ThedraftJoint Statement of 9thASEAN Finance Ministers’and Central Bank Governors’Meeting (AFMGM) prescribes the intent of ASEAN Finance Ministers and Central Bank Governors in promoting ASEAN’s long-term economic recovery in line with Indonesia’s 3 strategies (as 2023 ASEAN chair), namely, 1) recovery and rebuild, 2) digital economy, and 3) sustainability.
รัฐบาลไทย-ข่าวทำเนียบรัฐบาล-กรมศุลกากร ชวนแจ้งเบาะแส สินค้าหนีศุลกากร มีรางวัลนำจับเมื่อคดีสิ้นสุด
วันอังคารที่ 25 เมษายน 2566
กรมศุลกากร ชวนแจ้งเบาะแส สินค้าหนีศุลกากร มีรางวัลนําจับเมื่อคดีสิ้นสุด
.....
กรมศุลกากร เชิญชวนประชาชนแจ้งเบาะแสสินค้าลักลอบหนีศุลกากร ตลอดจน การลักลอบนําเข้ายาเสพติด และสารตั้งต้นผลิตยาเสพติด ได้ที่ ไลน์ไอดี @customscomplaint ทาง e-mail : ctc@customs.go.th หรือ ทางสายด่วน 1332 โดยเมื่อคดีสิ้นสุดผู้แจ้งเบาะแสจะได้รับรางวัลนําจับ ตามระเบียบกรมศุลกากรว่าด้วยการจ่ายเงินสินบนและรางวัล พ.ศ.2560 ด้วย
.
ทั้งนี้ กรมศุลกากรได้ใช้มาตรการป้องกัน ปราบปราม สินค้าลักลอบนําเข้า เช่น สินค้าประเภทหมู ที่มีการฉวยโอกาสลักลอบนําเข้าในช่วงที่ราคาหมูในประเทศสูงขึ้น จึงได้สกัดกั้นไม่ให้ออกสู่ท้องตลาด และส่งมอบให้กรมปศุสัตว์นําไปทําลายตามกฎหมายและสุขอนามัยต่อไป เพื่อความปลอดภัยของผู้บริโภค
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​Update on evacuation of Thai citizens and students from Sudan
วันอังคารที่ 25 เมษายน 2566
25/04/2566
​Update on evacuation of Thai citizens and students from Sudan
​Update on evacuation of Thai citizens and students from Sudan
April 25, 2023, Deputy Government Spokesperson Ratchada Thanadirek disclosed about the development in the Government’s effort to help Thai citizens in Sudan. Yesterday (April 24), concerned agencies met to update the situation. According to Ministry of Foreign Affairs, 212 Thai citizens and 3 foreign spouses registered for repatriation. Arrangement was made for them to assemble at a safe spot for evacuation, but communication was very difficult due to the internet problem. So, authorities had to play it by the ear and finalized the number of evacuees on the spot.
In the afternoon of April 24, the Royal Thai Embassy in Cairo, in collaboration with the Honorary Consulate in Khartoum, evacuated over 200 Thai citizens in Sudan by bus to a safe spot outside of the capital for later repatriation. Ministry of Foreign Affairs also liaised with the neighboring countries, i.e., Saudi Arabia and Egypt, to seek permission for air route of the Royal Thai Air Force aircraft via these countries. It is expected that the repatriation aircraft arrives at Don Muang International Airport on April 27 at around 2000hrs.
The Deputy Government Spokesperson also provided the latest update as of today morning (April 25). 212 Thai citizens and 3 foreign spouses have safely arrived in Port Sudan city, and will board a ship, provided by Saudi Arabian Government, to Jeddah for the repatriation by the Air Force aircraft, scheduled to leave from Thailand for Jeddah tonight.
With regard to overseas voting for the general election, the situation in Sudan falls under a section of the election law, which prescribes that in the case where the polling at any polling station could not be made because of the riot, flood, fire, or other force majeure, the Election Commission may fix a new polling day of such polling station twice. If the incidents continue to exist, polling may be cancelled, and overseas Thais who have registered for voting at such polling station shall not be considered as voters who do not vote and fail to inform poll authorities of their reasons.
The Government would like to assure that safety of the Thai citizens is utmost priority. All concerned agencies commit to work together to ensure that they will be well taken care of and safely repatriated. Southern Border Provinces Administrative Center has also come up with a plan to assist Muslim Thai students to return home in the Southern border provinces. Further information related to the Sudan situation and evacuation of Thai citizens and students can be acquired at emergency phone nos: 096-165-7120 / 096-352-0513 / 096-352-9015, or call the Royal Thai Embassy in Cairo at +201 0194-01243 or e-mail: consular.cai@mfa.go.th.
รัฐบาลไทย-ข่าวทำเนียบรัฐบาล-ธพว. จัดพิธีประกาศเจตนารมณ์ จริยธรรม จรรยาบรรณ ประจำปี 2566 ปฏิญาณตนปฏิบัติภารกิจด้วยความซื่อสัตย์ สุจริต ต่อต้านทุจริตทุกรูปแบบ
วันอังคารที่ 25 เมษายน 2566
25/04/2566
ธพว. จัดพิธีประกาศเจตนารมณ์ จริยธรรม จรรยาบรรณ ประจําปี 2566 ปฏิญาณตนปฏิบัติภารกิจด้วยความซื่อสัตย์ สุจริต ต่อต้านทุจริตทุกรูปแบบ
SME D Bank ร่วมประกาศเจตนารมณ์ จริยธรรม จรรยาบรรณ ประจําปี 2566 โดยร่วมกันกล่าวคําปฏิญาณตนพร้อมกัน ที่จะบริหารและปฏิบัติงานตามภารกิจด้วยความซื่อสัตย์ สุจริต มีคุณธรรม มีความโปร่งใส กล้ายืนหยัดในสิ่งที่ถูกต้องยึดมั่นในจริยธรรมและจรรยาบรรณ
ดร.ณัฐพล รังสิตพล ปลัดกระทรวงอุตสาหกรรม และประธานกรรมการธนาคาร พร้อมด้วยคณะกรรมการธนาคาร นางสาวนารถนารี รัฐปัตย์ กรรมการผู้จัดการ ผู้บริหาร และเจ้าหน้าที่ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมประกาศเจตนารมณ์ จริยธรรม จรรยาบรรณ ประจําปี 2566 โดยร่วมกันกล่าวคําปฏิญาณตนพร้อมกัน ที่จะบริหารและปฏิบัติงานตามภารกิจด้วยความซื่อสัตย์ สุจริต มีคุณธรรม มีความโปร่งใส กล้ายืนหยัดในสิ่งที่ถูกต้องยึดมั่นในจริยธรรมและจรรยาบรรณ ปฏิบัติหน้าที่ด้วยความสุจริต สอดคล้องตามแนวทางการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปี 2566
สําหรับการประกาศเจตนารมณ์ จริยธรรม และจรรยาบรรณครั้งนี้ ถือเป็นการให้คํามั่นว่า คณะผู้บริหารและเจ้าหน้าที่ธนาคารทุกคน จะร่วมกันปฏิบัติหน้าที่และบริหารอย่างซื่อสัตย์ สุจริต โปร่งใส ตรวจสอบได้ เป็นไปตามหลักธรรมาภิบาล ในฐานะที่ SME D Bank เป็นสถาบันการเงินของรัฐ ที่เล็งเห็นถึงความสําคัญของปัญหาการทุจริต โดยจะนํากรอบแนวทางด้านจริยธรรม และจรรยาบรรณของ ธพว. มายึดถือและปฏิบัติ และพัฒนาตนเอง เพื่อเสริมสร้างสังคมแห่งคุณธรรม สร้างจิตสํานึกในการกระทําความดี ควบคู่กับการพัฒนาองค์กรสู่ความยั่งยืน มีการกํากับดูแลกิจการที่ดีและคํานึงถึงผู้มีส่วนได้ส่วนเสีย ด้วยหลัก ESG เป็นมิตรต่อสิ่งแวดล้อม (Environment) รับผิดชอบต่อสังคม (Social) และยึดหลักธรรมาภิบาล (Governance) จัด ณ ชั้น 1 อาคารสํานักงานใหญ่ SME D Bank เมื่อวันที่ 25 เม.ย.66 ที่ผ่านมา
รัฐบาลไทย-ข่าวทำเนียบรัฐบาล-เสริมสภาพคล่องรับซื้อผลไม้ ปี 66 หนุนดอกเบี้ย 3% นาน 6 เดือน ภายในวงเงินกู้ รายละ 100 ลบ.
วันอังคารที่ 25 เมษายน 2566
เสริมสภาพคล่องรับซื้อผลไม้ ปี 66 หนุนดอกเบี้ย 3% นาน 6 เดือน ภายในวงเงินกู้ รายละ 100 ลบ.
.....
กรมการค้าภายใน จัดทําโครงการ “เสริมสภาพคล่องการรับซื้อผลไม้” โดยชดเชยดอกเบี้ยเงินกู้ให้แก่ สถาบันเกษตรกร และ ผู้ประกอบการ สําหรับการรับซื้อผลไม้ 8 ชนิด ได้แก่ ทุเรียน มังคุด เงาะ ลําไย ลิ้นจี่ ลองกอง มะม่วง และสับปะรด ฤดูการผลิต ปี 2566 ระหว่าง 1 มี.ค. – 31 ต.ค.66 สูงสุด 3% ต่อปี ระยะเวลาชดเชยดอกเบี้ยไม่เกิน 6 เดือน (หรือ 180 วัน) ภายในกรอบวงเงินกู้สูงสุดรายละไม่เกิน 100 ล้านบาท
.
คุณสมบัติผู้สมัคร คือ
- สหกรณ์ กลุ่มเกษตรกร ที่จดทะเบียนกับกรมส่งเสริมสหกรณ์
- วิสาหกิจชุมชน ที่จดทะเบียนกับกรมส่งเสริมการเกษตร
- ผู้ประกอบการค้าผลไม้ ที่จดทะเบียนกับกรมพัฒนาธุรกิจการค้า มีผู้ถือหุ้นและกรรมการเป็นคนสัญชาติไทยทั้งหมด
.
ยื่นแบบสมัครเข้าร่วมโครงการ ภายในวันที่ 12 พ.ค.66 ที่ ธนาคารพาณิชย์ หรือ ธนาคารของรัฐผู้ให้สินเชื่อ
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สถาบันการเงินประมูลตั๋วสัญญาใช้เงินอ้างอิงอัตราดอกเบี้ย THOR ครั้งแรก ของกระทรวงการคลังอย่างล้นหลาม
วันอังคารที่ 25 เมษายน 2566
25/04/2566
สถาบันการเงินประมูลตั๋วสัญญาใช้เงินอ้างอิงอัตราดอกเบี้ย THOR ครั้งแรก ของกระทรวงการคลังอย่างล้นหลาม
สบน. ได้ออกตั๋วสัญญาใช้เงิน (Promissory Note: PN) อ้างอิงอัตราดอกเบี้ย THOR ครั้งแรก โดยกําหนดให้สถาบันการเงินเสนอเงื่อนไขในการประมูลตั๋วสัญญาใช้เงินอายุ 3 ปี ในวงเงิน 10,000 ล้านบาท เมื่อวันที่ 25 เมษายน 2566
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) เปิดเผยความก้าวหน้าในการพัฒนาตราสารหนี้ของกระทรวงการคลังที่อ้างอิงกับอัตราดอกเบี้ยอ้างอิงธุรกรรมซื้อคืนระยะข้ามคืน (Thai Overnight Repurchase Rate: THOR) ว่า สบน. ได้ออกตั๋วสัญญาใช้เงิน (Promissory Note: PN) อ้างอิงอัตราดอกเบี้ย THOR ครั้งแรก โดยกําหนดให้สถาบันการเงินเสนอเงื่อนไขในการประมูลตั๋วสัญญาใช้เงินอายุ 3 ปี ในวงเงิน 10,000 ล้านบาท เมื่อวันที่ 25 เมษายน 2566
ผลการออกตั๋วสัญญาใช้เงินอ้างอิงอัตราดอกเบี้ย THOR ครั้งแรกของกระทรวงการคลังประสบความสําเร็จเป็นอย่างดี โดยมีสถาบันการเงินให้ความสนใจเข้าร่วมเสนอเงื่อนไขการประมูลสูงกว่า 4 เท่า ของวงเงินประมูล 10,000 ล้านบาท การกู้เงินดังกล่าวมีวัตถุประสงค์เพื่อปรับโครงสร้างหนี้เดิมที่ครบกําหนดในปีงบประมาณ พ.ศ. 2566 ซึ่งเป็นส่วนหนึ่งของหนี้เงินกู้ภายใต้พระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม และเพื่อการบริหาร Portfolio หนี้รัฐบาลโดยการยืดอายุเฉลี่ยของหนี้และลดการกระจุกตัวของภาระหนี้ นอกจากนี้ การออกตั๋วสัญญาใช้เงินอ้างอิงอัตราดอกเบี้ย THOR ของกระทรวงการคลังจะสนับสนุนการเพิ่มสภาพคล่องของตราสารหนี้ THOR ในตลาด ทําให้สถาบันการเงินสามารถทําธุรกรรมเพื่อบริหารความเสี่ยงได้โดยสะดวกยิ่งขึ้น
อัตราดอกเบี้ย THOR เป็นอัตราดอกเบี้ยอ้างอิงที่เผยแพร่โดยธนาคารแห่งประเทศไทย ซึ่งถูกพัฒนาขึ้นเพื่อรองรับการยุติการเผยแพร่อัตราดอกเบี้ยอ้างอิง Thai Baht Interest Rate Fixing (THBFIX) โดยคํานวณจากข้อมูลธุรกรรมที่เกิดขึ้นจริงในตลาดซื้อคืนพันธบัตรภาคเอกชน (Private Repo) ระยะข้ามคืน (Overnight) ระหว่างธนาคาร จึงมีความโปร่งใส น่าเชื่อถือ และถูกบิดเบือนได้ยาก
สบน. มีแผนจะดําเนินการออก PN อ้างอิงอัตราดอกเบี้ย THOR อย่างต่อเนื่อง เพื่อให้มีตราสารหนี้ที่สะท้อนต้นทุนที่แท้จริง เคลื่อนไหวสอดคล้องกับอัตราดอกเบี้ยนโยบาย และสร้างสภาพคล่องต่อไปในอนาคต รวมทั้งเพื่อสนับสนุนการดําเนินงานของธนาคารแห่งประเทศไทยในการพัฒนาอัตราดอกเบี้ยอ้างอิงใหม่ของตลาดการเงินไทย ในการนี้ สบน. ขอขอบคุณธนาคารแห่งประเทศไทย และสถาบันการเงินที่เข้าร่วมการประมูลอัตราผลตอบแทนตั๋วสัญญาใช้เงินของกระทรวงการคลังที่สนับสนุนการดําเนินการออก PN อ้างอิงอัตราดอกเบี้ย THOR ให้ประสบความสําเร็จและเป็นไปด้วยดี และหวังเป็นอย่างยิ่งว่าจะได้รับการตอบรับและความร่วมมือที่ดีจากทุกท่านในการออก PN อ้างอิงอัตราดอกเบี้ย THOR ต่อไปในอนาคต
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานเชื่อมระบบนิเวศน์ แห่งแรกในประเทศไทย บนถนนสาย รย.4060 จังหวัดระยองและจันทบุรี
วันอังคารที่ 25 เมษายน 2566
กรมทางหลวงชนบท สร้างสะพานเชื่อมระบบนิเวศน์ แห่งแรกในประเทศไทย บนถนนสาย รย.4060 จังหวัดระยองและจันทบุรี
คาดแล้วเสร็จกลางปี 2568 เพิ่มความปลอดภัยในการดํารงชีวิตของสัตว์ป่า เพิ่มศักยภาพการเดินทางให้ประชาชน พร้อมขับเคลื่อนเศรษฐกิจการท่องเที่ยว
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานบนถนนทางหลวงชนบทสาย รย.4060 อําเภอเขาชะเมาและแก่งหางแมว จังหวัดระยองและจันทบุรี “สะพานเชื่อมระบบนิเวศน์แห่งแรกในประเทศไทย” เพื่อความปลอดภัยในการดํารงชีวิตของสัตว์ป่า และเพิ่มศักยภาพในการเดินทางให้กับประชาชน รวมถึงขับเคลื่อนเศรษฐกิจการท่องเที่ยวภายในประเทศอย่างยั่งยืน
ทช. ได้เริ่มดําเนินการก่อสร้างสะพาน จํานวน 2 แห่ง บริเวณ ช่วง กม. ที่ 4+525 - 5+155 และ กม. ที่ 9+517.25 - 9+937.25 เพื่อเชื่อมต่อระบบนิเวศน์ระหว่างเขตรักษาพันธุ์สัตว์ป่าเขาอ่างฤๅไน และอุทยานแห่งชาติเขาชะเมา - เขาวง จากเดิมที่มีถนนคั่นกลางมาเป็นสะพานเพื่อให้รถยนต์สามารถสัญจรผ่านได้ มีการรื้อถนนเดิมบางส่วนเพื่อให้สัตว์ป่าสามารถเดินลอดใต้สะพานได้อย่างสะดวกปลอดภัย ซึ่งเป็นประโยชน์ต่อการอนุรักษ์สัตว์ป่าและพรรณพืช ส่งเสริมการอยู่ร่วมกันระหว่างคนและสัตว์ป่าอย่างยั่งยืน โดย ทช. ได้รับอนุญาตจากกรมป่าไม้ กระทรวงทรัพยากรธรรมชาติและสิ่งแวดล้อม ในการเข้าใช้ประโยชน์ภายในเขตป่าสงวนแห่งชาติเรียบร้อยแล้ว ลักษณะของสะพานทั้งสองแห่งนี้ มีความกว้างเท่ากัน คือ 11 เมตร รองรับการจราจร 2 ช่องทาง (ไป - กลับ) โดยสะพานแห่งที่ 1 มีความยาวรวม 630 เมตร และสะพานแห่งที่ 2 มีความยาวรวม 420 เมตร ทั้งสองสะพานมีที่จอดรถบนสะพาน มีความยาวด้านละ 30 เมตร ทั้งสองด้านของสะพาน เพื่อให้เจ้าหน้าที่และประชาชนผู้ที่สนใจสังเกตพฤติกรรมของสัตว์ป่าที่เดินผ่านหรืออาศัยอยู่ในบริเวณสะพานเป็นการส่งเสริมเศรษฐกิจการท่องเที่ยวในประเทศอีกทางหนึ่ง ใช้งบประมาณก่อสร้างรวม 587.516 ล้านบาท คาดว่าจะแล้วเสร็จในช่วงกลางปี 2568
รัฐบาลไทย-ข่าวทำเนียบรัฐบาล-กสร. ขอความร่วมมือนายจ้าง สถานประกอบกิจการ อนุญาตให้ลูกจ้างไปใช้สิทธิเลือกตั้ง
วันอังคารที่ 25 เมษายน 2566
25/04/2566
กสร. ขอความร่วมมือนายจ้าง สถานประกอบกิจการ อนุญาตให้ลูกจ้างไปใช้สิทธิเลือกตั้ง
กสร. ขอความร่วมมือนายจ้าง สถานประกอบกิจการ อนุญาตให้ลูกจ้างไปใช้สิทธิเลือกตั้ง
กรมสวัสดิการและคุ้มครองแรงงาน (กสร.) กระทรวงแรงงาน ออกประกาศขอความร่วมมือนายจ้างให้ลูกจ้างหยุดงานวันที่ 7 พฤษภาคม หรือ 14 พฤษภาคม เพื่อไปใช้สิทธิเลือกตั้งล่วงหน้าหรือไปใช้สิทธิเลือกตั้งสมาชิกสภาผู้แทนราษฎร
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า ด้วยมีพระราชกฤษฎีกายุบสภาผู้แทนราษฎร พ.ศ. 2566 เพื่อให้มีการเลือกตั้งสมาชิกสภาผู้แทนราษฎรใหม่เป็นการเลือกตั้งทั่วไป โดยคณะกรรมการการเลือกตั้งได้กําหนดให้วันอาทิตย์ที่ 14 พฤษภาคม 2566 เป็นวันเลือกตั้ง และกําหนดให้วันอาทิตย์ที่ 7 พฤษภาคม 2566 เป็นวันลงคะแนนก่อนวันเลือกตั้ง ณ ที่เลือกตั้งกลางทั้งในเขตเลือกตั้งและนอกเขตเลือกตั้ง ซึ่งรัฐธรรมนูญแห่งราชอาณาจักรไทยพุทธศักราช 2560 มาตรา 5 วรรคหนึ่ง บัญญัติให้บุคคลมีหน้าที่ไปใช้สิทธิเลือกตั้ง และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. 2561 มาตรา 142 บัญญัติให้ผู้บังคับบัญชาหรือนายจ้างผู้ใดขัดขวาง หรือหน่วงเหนี่ยว หรือไม่ให้ความสะดวกพอสมควรต่อการไปใช้สิทธิเลือกตั้งของผู้ใต้บังคับบัญชาหรือลูกจ้าง แล้วแต่กรณี ต้องระวางโทษจําคุกไม่เกิน 2 ปี หรือปรับไม่เกิน 40,000 บาท หรือทั้งจําทั้งปรับ
อธิบดี กสร. กล่าวเพิ่มเติมว่า เพื่อให้ลูกจ้างสามารถทําหน้าที่และใช้สิทธิเลือกตั้ง กรมสวัสดิการและคุ้มครองแรงงานจึงได้ออกประกาศ ลงวันที่ 19 เมษายน พ.ศ. 2566 ขอความร่วมมือนายจ้าง/สถานประกอบกิจการ อนุญาตให้ลูกจ้างที่ทํางานอยู่ในสถานประกอบกิจการ ซึ่งมีหน้าที่ไปใช้สิทธิเลือกตั้งสมาชิกสภาผู้แทนราษฎรตามรัฐธรรมนูญแห่งราชอาณาจักรไทย พุทธศักราช 2560 และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. 2561 เดินทางไปใช้สิทธิเลือกตั้งสมาชิกสภาผู้แทนราษฎร ณ หน่วยเลือกตั้งที่ผู้มีสิทธิเลือกตั้งมีชื่ออยู่ หรือเดินทางไปใช้สิทธิเลือกตั้งล่วงหน้าก่อนวันเลือกตั้ง ณ ที่เลือกตั้งกลางในวันเลือกตั้งดังกล่าวข้างต้น โดยไม่ถือเป็นวันลาหรือวันหยุด หากมีข้อสงสัยหรือต้องการปรึกษาหารือ สามารถติดต่อได้ที่ สํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือสํานักงานสวัสดิการและคุ้มครองแรงงานจังหวัดทุกจังหวัด หรือ สายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-ปลัดเกษตรฯ พบผู้บริหารกรมประมง
วันอังคารที่ 25 เมษายน 2566
ปลัดเกษตรฯ พบผู้บริหารกรมประมง
มอบนโยบายและหลักการปฏิบัติงาน เน้นการนํานโยบายไปสู่การปฏิบัติในระดับพื้นที่
นายประยูร อินสกุล ปลัดกระทรวงเกษตรและสหกรณ์ พร้อมด้วย นายอภัย สุทธิสังข์ รองปลัดกระทรวงเกษตรและสหกรณ์ นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ และนายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ ตรวจเยี่ยมและมอบนโยบายให้กับผู้บริหารกรมประมงทั้งส่วนกลางและส่วนภูมิภาค นําโดย นายเฉลิมชัย สุวรรณรักษ์ อธิบดีกรมประมง ณ กรมประมง โดยการหารือดังกล่าว มุ่งเน้นการขับเคลื่อนและนํานโยบายไปสู่การปฏิบัติในระดับพื้นที่ให้มากยิ่งขึ้น และให้นํานโยบายตลาดนําการผลิตมาสู่การปฏิบัติอย่างเป็นรูปธรรม นอกจากนี้ ยังให้ความสําคัญกับผู้ใต้บังคับบัญชา ทั้งในเรื่องการเติบโตในสายงานและสวัสดิการต่าง ๆ เพื่อสร้างขวัญและกําลังใจการทํางานต่อไป
รัฐบาลไทย-ข่าวทำเนียบรัฐบาล-รปอ.ณัฏฐิญา มอบนโยบายหน่วยงานในสังกัดทั่วประเทศผ่านระบบ Zoom เตรียมการประเมินความคุ้มค่าการขับเคลื่อนนโยบาย การวัดผล เน้นย้ำตอบโจทย์ MIND ใน 4 มิติ
วันอังคารที่ 25 เมษายน 2566
25/04/2566
รปอ.ณัฏฐิญา มอบนโยบายหน่วยงานในสังกัดทั่วประเทศผ่านระบบ Zoom เตรียมการประเมินความคุ้มค่าการขับเคลื่อนนโยบาย การวัดผล เน้นย้ําตอบโจทย์ MIND ใน 4 มิติ
รปอ.ณัฏฐิญา มอบนโยบายหน่วยงานในสังกัดทั่วประเทศผ่านระบบ Zoom เตรียมการประเมินความคุ้มค่าการขับเคลื่อนนโยบาย การวัดผล เน้นย้ําตอบโจทย์ MIND ใน 4 มิติ
รปอ.ณัฏฐิญา มอบนโยบายหน่วยงานในสังกัดทั่วประเทศผ่านระบบ Zoom เตรียมการประเมินความคุ้มค่าการขับเคลื่อนนโยบาย การวัดผล เน้นย้ําตอบโจทย์ MIND ใน 4 มิติ เชื่อมโยงแผนยุทธศาสตร์ฯ ความคุ้มค่ากับงบประมาณ ภายใต้การบูรณาการฐานข้อมูลกลาง i-Single Form และระบบ i-Industry
วันนี้ (24 เมษายน 2566) เวลา 14.00 น. นางสาวณัฐฏิญา เนตยสุภา รองปลัดกระทรวงอุตสาหกรรม เป็นประธานการประชุมชี้แจงแนวทางวัดและประเมินผลเชิงนโยบาย การติดตามและประเมินผลการดําเนินงานตามมิติ MIND ของกระทรวงอุตสาหกรรม (อก.) แผนยุทธศาสตร์ของสํานักงานปลัดกระทรวงอุตสาหกรรม (สปอ.) ประจําปีงบประมาณ พ.ศ.2566 และการประเมินผลความคุ้มค่าการยกระดับสินค้าเกษตรอุตสาหกรรม 1 จังหวัด 1 ชุมชน (One Province One Agro - Industrial Community : OPOAI-C) ประจําปีงบประมาณ พ.ศ. 2564 – 2566 โดยมีอุตสาหกรรมจังหวัดทั่วประเทศ เข้าร่วมรับฟัง และมีบริษัท ทริส คอร์ปปอเรชั่น จํากัด เป็นผู้ชี้แจงวิธีการดําเนินการติดตามและประเมินผล ผ่านระบบ Zoom Meeting
รปอ.ณัฏฐิญา ได้มอบนโยบายแนวทางการวัดและการประเมินผลการดําเนินงานโครงการของ สปอ. กว่า 30 โครงการ โดยการนําระบบ i-Single Form มาใช้ประโยชน์ในการกรอกข้อมูล การวัดผลต่าง ๆ การคํานวณผลจากภาคอุตสาหกรรม และนํามาประเมินในระดับผลลัพธ์ภายใต้ระบบ i-Industry ของ อก. เพื่อนํามาทบทวนการใช้งบประมาณว่ามีความเหมาะสมหรือได้ผลลัพธ์อย่างไร นอกจากนี้ ในส่วนของการดําเนินงานของสถานประกอบการให้ประสบผลสําเร็จสอดคล้องกับนโยบาย MIND ทั้ง 4 มิติ ซึ่งจะเป็นการสะท้อนถึงผู้ออกนโยบายด้วย ดังนั้น การติดตามและประเมินผลของบริษัทฯ คาดว่าจะทําให้ผู้ปฏิบัติงานสามารถมองเห็นภาพต่าง ๆ ในการดําเนินงานที่ชัดเจนมากขึ้น ทั้งในด้านสิ่งที่ควรดําเนินการเพิ่มเติม การปรับปรุงให้มีประสิทธิภาพมากขึ้น ความสอดคล้องกับนโยบายของกระทรวงอุตสาหกรรม และที่สําคัญมีความคุ้มค่าทางเศรษฐกิจและงบประมาณ เพื่อให้โครงการต่าง ๆ ที่ สปอ. ดําเนินการประสบความสําเร็จ สร้างความเชื่อมั่นต่อภาคอุตสาหกรรมได้มากขึ้น และส่งผลให้เกิดการยกระดับสถานประกอบการให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ติดตามสถานการณ์และสั่งการช่วยเหลือคนไทยในซูดาน พร้อมประสานความร่วมมือกับมิตรประเทศ และทุกหน่วยงานที่เกี่ยวข้อง เพื่อนำคนไทยกลับประเทศอย่างปลอดภัย
วันอังคารที่ 25 เมษายน 2566
โฆษกรัฐบาลเผยนายกฯ ติดตามสถานการณ์และสั่งการช่วยเหลือคนไทยในซูดาน พร้อมประสานความร่วมมือกับมิตรประเทศ และทุกหน่วยงานที่เกี่ยวข้อง เพื่อนําคนไทยกลับประเทศอย่างปลอดภัย
โฆษกรัฐบาลเผยนายกฯ ติดตามสถานการณ์และสั่งการช่วยเหลือคนไทยในซูดาน พร้อมประสานความร่วมมือกับมิตรประเทศ และทุกหน่วยงานที่เกี่ยวข้อง เพื่อนําคนไทยกลับประเทศอย่างปลอดภัย
วันนี้ (25 เมษายน 2566)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ในซูดาน และเตรียมความพร้อมในการดําเนินการช่วยเหลือคนไทยอย่างใกล้ชิด โดยกระทรวงการต่างประเทศยังได้ประสานความร่วมมือกับมิตรประเทศสําหรับแผนอพยพคนไทยออกจากซูดาน
โฆษกประจําสํานักนายกรัฐมนตรีกล่าวว่า วันนี้ (25 เมษายน 2566) สถานเอกอัครราชทูต ณ กรุงไคโร ประเทศอียิปต์ ร่วมกับสถานกงสุลกิตติมศักดิ์ ณ กรุงคาร์ทูม ประเทศซูดาน ได้จัดรถบัส 5 คัน ที่เช่าไว้บรรทุกครอบครัวคนไทยจากกรุงคาร์ทูม และได้เดินทางถึง Port Sudan อย่างปลอดภัย เพื่อลงเรือที่กระทรวงการต่างประเทศ และกระทรวงกลาโหมซาอุดีอาระเบียจัดไว้ให้ และจะออกเดินทางไปเมืองเจดดาห์ของซาอุดีอาระเบีย (การเดินทางโดยเรือจะใช้เวลา 15-20 ชั่วโมง เพื่อขึ้นฝั่งที่เมืองเจดดาห์) สําหรับคนไทยชุดแรก 84 คน ซึ่งลงทะเบียนก่อนได้ลงเรือไปแล้ว เพื่อเดินทางข้ามทะเลแดง ส่วนที่เหลืออยู่ระหว่างลงทะเบียน รอยืนยันว่าจะลงเรือของซาอุดีฯ ได้ทันหรือไม่ ซึ่งหากไม่ทันก็จะมีเรือออกเดินทางอีกครั้งวันรุ่งขึ้น
กระทรวงการต่างประเทศยังเตรียมพร้อมช่วยเหลือคนที่ยังติดค้างในเมืองอื่น ๆ เพิ่มเติม โดยสถานเอกอัครราชทูต ณ กรุงไคโร ร่วมกับสถานกงสุลกิตติมศักดิ์ ณ กรุงคาร์ทูม ประเทศซูดาน จัดรถให้คนไทยอีก 5 คนที่ติดอยู่ที่เมืองมาดานี่ ซึ่งอยู่ห่างกรุงคาร์ทูม 200 กิโลเมตร เพื่อเดินทางตามมาสมทบ และจะได้รับการดูแลเดินทางโดยทางเรือไปยังเมืองเจดดาห์ที่กระทรวงการต่างประเทศได้รับความร่วมมือจากซาอุดีฯ ต่อไป ทางด้านเครื่องบินของกองทัพอากาศมีกําหนดออกเดินทางจากไทยไปเมืองเจดดาห์ในคืนนี้ ซึ่งจะถึงเมืองเจดดาห์ ในวันที่ 26 เมษายน 2566 สอดรับกับแผนการเดินทางของคนไทยที่จะอพยพถึงเมืองเจดดาห์ ในวันเดียวกัน โดยคาดว่าจะเดินทางมาถึงไทยช่วงค่ําวันพฤหัสบดีที่ 27 เมษายน 2566
“นายกรัฐมนตรีมีความห่วงใยคนไทยในซูดาน โดยได้สั่งการ ติดตามสถานการณ์และประสานความช่วยเหลืออย่างใกล้ชิดและต่อเนื่อง ซึ่งทุกหน่วยงานที่เกี่ยวข้องกําลังเร่งดําเนินการตามแผนอพยพ อย่างไรก็ตาม การดําเนินการจะต้องคํานึงถึงความปลอดภัยในพื้นที่ และความไม่แน่นอนในสถานการณ์ที่สามารถเกิดขึ้นได้ตลอดเวลา ทั้งนี้ นายกรัฐมนตรีเชื่อมั่นว่ารัฐบาลจะนําพี่น้องคนไทยกลับมาไทยอย่างปลอดภัย” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเดินหน้าสนับสนุนการปรับตัวของแรงงาน จัดฝึกอบรมเพิ่มทักษะ ตอบโจทย์ยุคดิจิทัล ตั้งเป้าพัฒนาแรงงานได้ปีละกว่า 2 หมื่นคน
วันอังคารที่ 25 เมษายน 2566
25/04/2566
โฆษกรัฐบาลเผย รัฐบาลเดินหน้าสนับสนุนการปรับตัวของแรงงาน จัดฝึกอบรมเพิ่มทักษะ ตอบโจทย์ยุคดิจิทัล ตั้งเป้าพัฒนาแรงงานได้ปีละกว่า 2 หมื่นคน
พร้อมเชิญชวนแรงงานร่วมฝึกทักษะ ผ่านช่องทาง Online และ Onside เพิ่มรายได้และโอกาส
วันนี้ (วันที่ 25 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลโดยกระทรวงแรงงานเร่งดําเนินการจัดฝึกอบรมทักษะด้านดิจิทัลให้แก่แรงงาน เพื่อสนับสนุนการปรับตัวของแรงงาน รองรับการเติบโตของอุตสาหกรรมดิจิทัล ภายหลังสถานการณ์โควิด-19 ซึ่งหลายหน่วยงานมีการนําเทคโนโลยีเข้ามาปรับใช้ในองค์กรมากขึ้น เพื่อสอดคล้องตามนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม (พ.ศ. 2561 – 2580) ภายใต้รัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งกําหนดเป้าหมายพัฒนาประเทศไทยให้เข้าสู่ไทยแลนด์ 4.0 และพัฒนาคนในประเทศให้เป็นพลเมืองดิจิทัลที่มีความรู้ความสามารถ ใช้เทคโนโลยีดิจิทัลในการปฏิบัติงานและใช้ในชีวิตประจําวัน
โฆษกประจําสํานักนายกรัฐมนตรี กล่าวเพิ่มเติมว่า กรมพัฒนาฝีมือแรงงาน กระทรวงแรงงาน ดําเนินการจัดฝึกอบรมทักษะด้านดิจิทัลให้แก่แรงงาน ทั้งในรูปแบบ Online และ Onside ผ่านหน่วยงานที่รับผิดชอบทั่วประเทศ โดยหลักสูตรที่ได้รับความนิยมมากในปี 2566 ได้แก่ หลักสูตรการใช้โปรแกรม Microsoft Excel Advance หลักสูตรการใช้สมาร์ทโฟนเพื่อธุรกิจออนไลน์ หลักสูตรการพัฒนาโปรแกรมภาษา JavaScript ด้วย NodeJS หลักสูตรการใช้งาน Google application เพื่อเชิงธุรกิจ และหลักสูตรการพัฒนาระบบสมองกลฝังตัวในงานแอปพลิเคชันประมวลผลด้วยภาษา Python ทั้งนี้ กระทรวงแรงงานตั้งเป้าหมายพัฒนากําลังแรงงานเข้าสู่อุตสาหกรรมดิจิทัลในปี 2566 จํานวน 23,214 คน และปี 2567 จํานวน 27,754 คน โดยเน้นอาชีพใหม่ด้านดิจิทัลที่จะเกิดขึ้น เพื่อรองรับความต้องการแรงงานด้านดิจิทัลได้อย่างทันท่วงที
“นายกรัฐมนตรีขอบคุณหน่วยงานที่เกี่ยวข้อง ตอบรับ และดําเนินการตามแนวนโยบายของรัฐบาลอย่างเต็มที่ เร่งพัฒนาและยกระดับทักษะความสามารถของแรงงาน เพื่อรองรับตลาดในปัจจุบันที่มีการเปลี่ยนแปลงอย่างรวดเร็ว ทั้งในเรื่ององค์ความรู้ และการพัฒนาเทคโนโลยี ซึ่งการฝึกอบรมทักษะด้านดิจิทัลให้แก่แรงงานถือเป็นส่วนสําคัญที่จะช่วยให้แรงงานสามารถปรับตัวได้เร็วขึ้น มีทางเลือกในการประกอบอาชีพ รวมถึงเป็นการเพิ่มขีดความสามารถในการแข่งขันทางดิจิทัล ซึ่งสุดท้ายทุกนโยบายที่ดําเนินการไปจะส่งผลเห็นประโยชน์ที่ประชาชน และมีส่วนสําคัญในการขับเคลื่อนเศรษฐกิจของประเทศอย่างยั่งยืน” นายอนุชาฯ กล่าว
ทั้งนี้ รัฐบาลเชิญชวนผู้สนใจเข้ารับการฝึกอบรมผ่านระบบออนไลน์ของกรมพัฒนาฝีมือแรงงาน (DSD Online Training) โดยลงทะเบียนได้ที่เว็บไซต์ DSD Online Training หรือสอบถามรายละเอียดได้ที่ สถาบันพัฒนาบุคลากรดิจิทัล (DiSDA) สถาบันและสํานักพัฒนาฝีมือแรงงาน ทุกแห่งทั่วประเทศ หรือ สายด่วนกระทรวงแรงงาน 1506 กด 4
รัฐบาลไทย-ข่าวทำเนียบรัฐบาล-ดีอีเอส เปิดบ้านต้อนรับกระทรวงสาธารณสุขศึกษาดูงาน
วันอังคารที่ 25 เมษายน 2566
ดีอีเอส เปิดบ้านต้อนรับกระทรวงสาธารณสุขศึกษาดูงาน
ดีอีเอส เปิดบ้านต้อนรับกระทรวงสาธารณสุขศึกษาดูงาน
วันนี้ (25 เมษายน 2566) นางสาวกรรวี สิทธิชีวภาค ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมศึกษาดูงานระบบสารบรรณ และระบบสารบรรณอิเล็กทรอนิกส์ รวมทั้งการประสานความร่วมมือระหว่างสํานักงานปลัดกระทรวงดิจิทัลเพื่อเศรษฐกิจและสังคมกับกระทรวงสาธารณสุข ในการเรียนรู้การดําเนินงานระบบงานสารบรรณในปัจจุบันและอนาคต การเชื่อมโยงข้อมูลเอกสารระบบงานสารบรรณระหว่างหน่วยงาน การลงลายมือชื่ออิเล็กทรอนิกส์ มาตรการประหยัดพลังงาน เป็นต้น โดยมีเจ้าหน้าที่กระทรวงสาธารณสุข เข้าร่วมศึกษาดูงาน ณ ห้องประชุม MDES 1 ชั้น 9 สํานักงานปลัดกระทรวงดิจิทัลเพื่อเศรษฐกิจและสังคม
____________________________
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ เปิดลานจอดรถระยะยาวโซน C ให้ผู้ใช้บริการ จอดรถฟรี 11 วัน ช่วงวันหยุดยาววันแรงงานแห่งชาติและวันฉัตรมงคล ตั้งแต่วันที่ 28 เมษายน - 8 พฤษภาคม 2566
วันอังคารที่ 25 เมษายน 2566
ท่าอากาศยานสุวรรณภูมิ เปิดลานจอดรถระยะยาวโซน C ให้ผู้ใช้บริการ จอดรถฟรี 11 วัน ช่วงวันหยุดยาววันแรงงานแห่งชาติและวันฉัตรมงคล ตั้งแต่วันที่ 28 เมษายน - 8 พฤษภาคม 2566
...
ท่าอากาศยานสุวรรณภูมิ (ทสภ.) ยกเว้นอัตราค่าบริการจอดรถ ณ ลานจอดรถระยะยาว (Long Term Parking) โซน C ซึ่งสามารถรองรับได้จํานวน 718 คัน ผู้โดยสาร ผู้ใช้บริการ สามารถนํารถยนต์เข้ามาจอดฟรี ระหว่างวันที่ 28 เมษายน – 8 พฤษภาคม 2566 ตั้งแต่เวลา 00.01 น. ของวันศุกร์ที่ 28 เมษายน 2566 ถึงเวลา 24.00 น. ของวันจันทร์ที่ 8 พฤษภาคม 2566 รวมทั้งสิ้น 11 วัน เพื่อเป็นการอํานวยความสะดวก
เพิ่มพื้นที่บริการที่จอดรถ รองรับการเดินทางที่เพิ่มขึ้นของผู้โดยสาร ผู้ใช้บริการ ในช่วงวันหยุดยาววันแรงงานแห่งชาติ และวันฉัตรมงคล
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออํานวยความสะดวกแก่ผู้โดยสารและผู้ใช้บริการ ระหว่างลานจอดรถระยะยาวโซน C และอาคารผู้โดยสารทุกๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ – ส่งตามจุดต่างๆ ก่อนจะไปจอดที่อาคารผู้โดยสารบริเวณ ชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. ขอความร่วมมือผู้โดยสารที่เดินทางในเที่ยวบินขาออกระหว่างประเทศเผื่อเวลาก่อนการเดินทางประมาณ 3 ชั่วโมง และเที่ยวบินขาออกภายในประเทศเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติม สามารถติดต่อได้ที่ ศูนย์ปฏิบัติการอาคารจอดรถยนต์ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวง ขยาย 4 ช่องจราจร ทล.4051 สายสตูล-ท่าเรือเจ๊ะบิลัง จ.สตูล แล้วเสร็จ สนับสนุนการท่องเที่ยวบริเวณชายฝั่งทะเลอันดามัน
วันอังคารที่ 25 เมษายน 2566
กรมทางหลวง ขยาย 4 ช่องจราจร ทล.4051 สายสตูล-ท่าเรือเจ๊ะบิลัง จ.สตูล แล้วเสร็จ สนับสนุนการท่องเที่ยวบริเวณชายฝั่งทะเลอันดามัน
....
กรมทางหลวง กระทรวงคมนาคม โดยสํานักก่อสร้างทางที่1 ดําเนินการโครงการก่อสร้างทางหลวงหมายเลข 4051 สายสตูล - ท่าเรือเจ๊ะบิลัง แล้วเสร็จ จาก 2 ช่องจราจร เป็น 4 ช่องจราจร เพื่อเพิ่มประสิทธิภาพการคมนาคมขนส่ง ส่งเสริมการขยายตัวทางเศรษฐกิจและสนับสนุนการท่องเที่ยวในการอํานวยความสะดวกและปลอดภัยให้แก่ผู้ใช้ทางในจังหวัดและพื้นที่ใกล้เคียง
นายสราวุธ ทรงศิวิไล อธิบดีกรมทางหลวง เปิดเผยว่า ปัจจุบันทางหลวงหมายเลข 4051 เป็นทางหลวงสายรองที่ประชาชนใช้คมนาคมขนส่ง เชื่อมโยงพื้นที่จากแยกทางหลวงหมายเลข 406 ไปท่าเทียบเรือเจ๊ะบิลัง และแหล่งท่องเที่ยวสําคัญของจังหวัดสตูล เดิมมีขนาด 2 ช่องจราจร ปัจจุบันเส้นทางดังกล่าวมีประชาชนและนักท่องเที่ยวชาวต่างชาตินิยมใช้เดินทางท่องเที่ยวเพิ่มขึ้นอย่างต่อเนื่อง ส่งผลให้มีปริมาณการจราจรเพิ่มขึ้นและไม่ได้รับความสะดวกในการเดินทาง ด้วยความสําคัญดังกล่าว กรมทางหลวงจึงได้ก่อสร้างขยายทางหลวงหมายเลข 4051 สายสตูล-ท่าเรือเจ๊ะบีลัง อ.เมือง จ.สตูล มีจุดเริ่มต้นโครงการที่ กม. 3+400 ถึง กม. 11+900 รวมระยะทางทั้งหมด 8.5 กิโลเมตร โครงการฯมีลักษณะเป็นมาตรฐานทางชั้นพิเศษขนาด 4 ช่องจราจร (ไป-กลับ) ผิวทางเป็นแอสฟัลท์คอนกรีตปรับปรุงคุณภาพด้วยยางธรรมชาติ (Nature Rabber Modified Asphalt) กว้างช่องละ 3.50 เมตร แบ่งการจราจรโดยแบริเออร์คอนกรีต (Concrete Barrier) มีการก่อสร้างสะพาน จํานวน 2 แห่ง รวมงานติดตั้งไฟฟ้าแสงสว่างและไฟกระพริบบนทางหลวง งบประมาณ 166,399,935 บาท สําหรับประโยชน์ที่ได้รับจากการดําเนินงานโครงการฯ จะช่วยอํานวยความสะดวกในการคมนาคมระหว่างตัวเมืองสตูลไปยังแหล่งท่องเที่ยวสําคัญของจังหวัดสตูลและท่าเรือเจ๊ะบิลังได้รวดเร็ว สนับสนุนการท่องเที่ยว สร้างรายได้แก่ประชาชน ส่งผลให้เศรษฐกิจท้องถิ่นและประเทศดีขึ้น ตามแผนพัฒนาเศรษฐกิจและสังคมแห่งชาติในการกระจายรายได้สู่ท้องถิ่นและความมั่นคงทางเศรษฐกิจของประเทศในภาพรวม
กรมทางหลวงขอความร่วมมือผู้ใช้ทางปฏิบัติตาม “วิถีชีวิตใหม่ ขับขี่ปลอดภัย ไร้อุบัติเหตุ” โปรดใช้ความระมัคระวังในการใช้เส้นทาง เพื่อความสะดวกและปลอดภัยของผู้ใช้ทาง หากต้องการสอบถามสภาพเส้นทางจราจรหรือขอความช่วยเหลือต่าง ๆ สามารถติดต่อได้ที่สายด่วนกรมทางหลวง โทร. 1586 (โทรฟรีตลอด 24 ชั่วโมง)
รัฐบาลไทย-ข่าวทำเนียบรัฐบาล-กรมการจัดหางาน จับมือ 2 องค์การระหว่างประเทศ ILO และ IOM ยกระดับ ศูนย์ร่วมบริการช่วยเหลือแรงงานข้ามชาติ เดินหน้า Up Skill เจ้าหน้าที่ป้องกันปัญหาค้ามนุษย์
วันอังคารที่ 25 เมษายน 2566
25/04/2566
กรมการจัดหางาน จับมือ 2 องค์การระหว่างประเทศ ILO และ IOM ยกระดับ ศูนย์ร่วมบริการช่วยเหลือแรงงานข้ามชาติ เดินหน้า Up Skill เจ้าหน้าที่ป้องกันปัญหาค้ามนุษย์
วันที่ 25 เมษายน 2566 นายไพโรจน์ โชติกเสถียร อธิบดีกรมการจัดหางาน เป็นประธานเปิดการประชุมเชิงปฏิบัติการเพื่อสนับสนุนเจ้าหน้าที่ในการช่วยเหลือแรงงานต่างด้าวและการดําเนินการกรณีค้ามนุษย์และการบังคับใช้แรงงานของศูนย์ร่วมบริการช่วยเหลือแรงงานต่างด้าว
ร่วมกับคุณแอนนา แองบลอม หัวหน้าที่ปรึกษาโครงการ TRIANGLE in ASEAN จาก ILO และคุณแม๊กซิมิเลี่ยน พอตเตอร์ หัวหน้าฝ่ายเคลื่อนย้ายแรงงานและการมีส่วนร่วมทางสังคม จาก IOM โดยมีเจ้าหน้าที่ศูนย์ร่วมบริการช่วยเหลือแรงงานต่างด้าว ผู้แทนองค์การแรงงานระหว่างประเทศ (ILO) ผู้แทนองค์การระหว่างประเทศเพื่อการโยกย้ายถิ่นฐาน (IOM) และผู้แทนองค์กรพัฒนาเอกชน (NGOs) ร่วมการประชุม ณ โรงแรม ดิ เอมเมอรัลด์ กรุงเทพมหานคร
นายไพโรจน์ กล่าวว่า กรมการจัดหางานให้ความสําคัญกับแรงงานข้ามชาติ ที่เข้ามาทํางานในประเทศไทย โดยให้การดูแล ช่วยเหลือให้ได้รับการคุ้มครองตามสิทธิทางกฎหมายอย่างเท่าเทียมกับแรงงานไทย ไม่เลือกปฏิบัติ โดยเฉพาะอย่างยิ่งการให้ความช่วยเหลือผ่านศูนย์ร่วมบริการช่วยเหลือแรงงานต่างด้าว ซึ่งตั้งอยู่ ในพื้นที่ 10 จังหวัด ได้แก่ จังหวัดสมุทรสาคร สมุทรปราการ ชลบุรี ระนอง สุราษฎร์ธานี สงขลา ตาก เชียงใหม่ นครราชสีมา และจังหวัดขอนแก่น เพื่อบริการให้คําปรึกษา แนะนํา และช่วยเหลือแรงงานข้ามชาติที่ประสบปัญหาการทํางานในประเทศไทย รวมทั้งประสานความช่วยเหลือ หรือส่งต่อไปยังหน่วยงานที่เกี่ยวข้อง เพื่อป้องกันมิให้เกิดปัญหาการค้ามนุษย์ และการละเมิดสิทธิมนุษยชนของแรงงานข้ามชาติ จัดหาที่พักพิงชั่วคราวระหว่างรอรับการช่วยเหลือ ตลอดจนเป็นศูนย์รวบรวมข้อมูลสะท้อนข้อเท็จจริงเกี่ยวกับปัญหาของแรงงานข้ามชาติ
นายไพโรจน์ กล่าวต่อไปว่า การประชุมในวันนี้ เป็นการแลกเปลี่ยนและระดมความคิดเห็น ที่มุ่งพัฒนาการดําเนินการของศูนย์ร่วมบริการช่วยเหลือแรงงานต่างด้าว รวมถึงการพัฒนาและเสริมสร้างทักษะให้แก่เจ้าหน้าที่ประจําศูนย์ฯ ในการดําเนินการกรณีค้ามนุษย์และการบังคับใช้แรงงาน การดําเนินการของกลไกการส่งต่อระดับชาติ (NRM) พัฒนาศักยภาพการตรวจสอบการละเมิดสิทธิแรงงาน รวมถึงข้อบ่งชี้ของการบังคับใช้แรงงานสําหรับการก่ออาชญากรรมการค้ามนุษย์ เพื่อให้เจ้าหน้าที่สามารถนําไปปรับใช้กับการปฏิบัติงานและให้ความช่วยเหลือแรงงานข้ามชาติได้อย่างมีประสิทธิภาพ เป็นธรรม และเป็นประโยชน์ต่อการป้องกันปัญหาการค้ามนุษย์ด้านแรงงาน เพื่อยกระดับสู่ Tier 1 ตามที่ตั้งเป้าหมายไว้
ทั้งนี้ ผู้เข้าร่วมประชุมเชิงปฏิบัติการฯทั้ง 30 ท่าน มีกําหนดการประชุม ระหว่างวันที่ 25 - 26 เมษายน 2566 ในประเด็นหารือสําคัญ อาทิ โครงการระบบการรับและส่งต่อกรณีที่ได้รับการร้องเรียนออนไลน์ ข้อมูลของกระบวนการส่งต่อระดับชาติ (NRM) คู่มือมาตรฐานการปฏิบัติงานการตรวจคัดกรองเบื้องต้นเพื่อแสวงหาข้อบ่งชี้แรงงานบังคับและการค้ามนุษย์ด้านแรงงาน (SOP) และแบบตรวจคัดกรองเบื้องต้นการบังคับใช้แรงงาน ประเด็นความร่วมมือกับภาครัฐ และอุปสรรคในการเข้าถึงความคุ้มครองทางสังคม การแลกเปลี่ยนความคิดเห็น และรับฟังปัญหาระหว่างเจ้าหน้าที่ศูนย์ฯ และองค์กรภาคประชาสังคมในพื้นที่ เป็นต้น
รัฐบาลไทย-ข่าวทำเนียบรัฐบาล-​ก.แรงงานเคลียร์แล้ว! เคสนายจ้างทำร้ายลูกจ้าง จ.ชลบุรี ได้เงินเยียวยา พร้อมเริ่มงานที่ใหม่
วันอังคารที่ 25 เมษายน 2566
25/04/2566
​ก.แรงงานเคลียร์แล้ว! เคสนายจ้างทําร้ายลูกจ้าง จ.ชลบุรี ได้เงินเยียวยา พร้อมเริ่มงานที่ใหม่
กระทรวงแรงงานสั่งกรมสวัสดิการและคุ้มครองแรงงาน (กสร.) ลงพื้นที่ตรวจสอบข้อเท็จจริงกรณีนายจ้างโหดทุบหัวลูกจ้างโยนทิ้งข้างทางในพื้นที่จังหวัดชลบุรี สรุปจบ ลูกจ้างได้เงินเยียวยา 6,000 บาท พร้อมเริ่มงานที่ใหม่
นายสุชาติ ชมกลิ่น รัฐมนตรีว่าการกระทรวงแรงงาน ห่วงข่าวลูกจ้างโดนนายจ้างโหดทุบหัวโยนทิ้งข้างทางในพื้นที่จังหวัดชลบุรี สั่งกรมสวัสดิการและคุ้มครองแรงงาน (กสร.) ส่งพนักงานตรวจแรงงาน สํานักงานสวัสดิการและคุ้มครองแรงงานจังหวัดชลบุรี ลงพื้นที่ตรวจสอบข้อเท็จจริง เบื้องต้นได้รับรายงานว่า เหตุดังกล่าวเกิดเมื่อวันที่ 24 เมษายน 2566 ลูกจ้างผู้ได้รับบาดเจ็บ อายุ 38 ปี ถูกนายจ้างทําร้ายร่างกาย โดยลูกจ้างทํางานก่อสร้างต่อเติมบ้านพักในอําเภอสัตหีบ จ.ชลบุรี ได้ค่าจ้างวันละ 500-550 บาท แต่นายจ้างไม่พอใจการทํางานและไม่ให้ทํางานอีก จึงติดต่อนายจ้างใหม่ให้มารับ ทําให้นายจ้างเก่าไม่พอใจ ทําร้ายร่างกายจนได้รับบาดเจ็บ หลังเหตุการณ์ดังกล่าว นายจ้างเก่าจ่ายเงินเยียวยา จํานวน 6,000 บาท ลูกจ้างไม่ติดใจสิทธิประโยชน์ตามกฎหมายคุ้มครองแรงงาน โดยวันที่ 25 เมษายน 2566 ลูกจ้างได้ไปเริ่มทํางานกับนายจ้างใหม่ที่จังหวัดนครปฐมแล้ว อย่างไรก็ตาม ตนได้กําชับให้พนักงานตรวจแรงงานชี้แจงข้อกฎหมายตามพระราชบัญญัติคุ้มครองแรงงาน พ.ศ. 2541 ให้นายจ้างเก่าทราบด้วย ถือว่ากรณีนี้จบโดยลูกจ้างได้เงินเยียวยาพร้อมเริ่มงานที่ใหม่
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ขอย้ําไปยังนายจ้าง/เจ้าของสถานประกอบกิจการให้ปฏิบัติตามพระราชบัญญัติคุ้มครองแรงงาน พ.ศ. 2541 อย่างเคร่งครัด เพื่อจะได้ไม่เกิดปัญหากับทั้งสองฝ่าย ซึ่งหากนายจ้าง เจ้าของสถานประกอบกิจการ ลูกจ้าง และประชาชนทั่วไป มีข้อสงสัยเกี่ยวกับกฎหมายคุ้มครองแรงงานสามารถปรึกษาได้ที่ สายด่วน 1506 กด 3 หรือ 1546 หรือสํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือสํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลส่งเสริมสินค้าจากธุรกิจของคนไทย สร้างมูลค่าส่งออกให้ประเทศกว่า 7.36 หมื่นล้านดอลลาร์สหรัฐฯ ในปี 2565
วันอังคารที่ 25 เมษายน 2566
25/04/2566
โฆษกรัฐบาลเผย รัฐบาลส่งเสริมสินค้าจากธุรกิจของคนไทย สร้างมูลค่าส่งออกให้ประเทศกว่า 7.36 หมื่นล้านดอลลาร์สหรัฐฯ ในปี 2565
โดยรัฐบาลติดตามทิศทางการส่งออกของไทย ส่งเสริมผู้ประกอบการไทยให้เท่าทันต่อการเปลี่ยนแปลงของตลาดส่งออก
วันนี้ (วันที่ 25 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงการส่งออกรายสินค้าที่เป็นธุรกิจของคนไทยในปี 2565 ซึ่งสร้างมูลค่าส่งออกให้แก่ประเทศคิดเป็นสัดส่วนร้อยละ 25.6 ของมูลค่าส่งออกรวม โดยมี 13 รายการสินค้าส่งออกของคนไทย ที่มีอัตราขยายตัวเป็นบวกต่อเนื่องทุกเดือนในปี 2565 แม้ช่วงเวลาที่ผ่านมาจะประสบกับความท้าทายจากสถานการณ์ระหว่างประเทศ และปัญหาการชะลอตัวทางเศรษฐกิจ
โฆษกประจําสํานักนายกรัฐมนตรีกล่าวว่า สํานักงานนโยบายและยุทธศาสตร์การค้า กระทรวงพาณิชย์ ได้ใช้ฐานข้อมูล ศึกษาและจัดทําข้อมูลการส่งออกรายสินค้าที่ส่งออกโดยธุรกิจที่มีคนไทยเป็นเจ้าของ พบว่า ธุรกิจของคนไทยสามารถสร้างมูลค่าส่งออกให้แก่ประเทศในปี 2565 เป็นจํานวน 73,603.2 ล้านดอลลาร์สหรัฐฯ คิดเป็นสัดส่วนร้อยละ 25.6 ของมูลค่าส่งออกรวม จากจํานวนผู้ส่งออกทั้งสิ้น 15,337 ราย โดยธุรกิจของคนไทยในภาคการผลิตที่สร้างมูลค่าส่งออกมากเป็น 5 อันดับแรก คือ ธุรกิจผลิตโลหะมีค่า เช่น ทองคํา ธุรกิจผลิตเม็ดพลาสติกและพลาสติกขั้นต้น ธุรกิจผลิตสตาร์ชมันสําปะหลัง ธุรกิจผลิตยางแผ่นและยางแท่ง และธุรกิจผลิตส่วนประกอบอิเล็กทรอนิกส์อื่น ๆ ส่วนธุรกิจภาคบริการ 5 อันดับแรก คือ ธุรกิจขายส่งนาฬิกาและเครื่องประดับ ธุรกิจขายส่งข้าวและผลิตภัณฑ์ที่ได้จากการสีข้าว ธุรกิจกิจกรรมของตัวแทนผู้รับจัดการขนส่งสินค้าและตัวแทนออกของ (ตัวแทนดําเนินพิธีการศุลกากร) ธุรกิจขายส่งเชื้อเพลิงเหลว และ ธุรกิจขายส่งผักและผลไม้
นอกจากนี้ ยังพบว่า ในปี 2565 มีสินค้าส่งออกที่มีอัตราขยายตัวเป็นบวกต่อเนื่องทุกเดือน จํานวน 13 รายการ ได้แก่ (1) โทรศัพท์และอุปกรณ์ (2) หม้อแปลงไฟฟ้าและส่วนประกอบ (3) เครื่องประดับแท้ (4) ทองแดงและของทําด้วยทองแดงอื่น ๆ (5) เครื่องใช้สําหรับเดินทาง (6) สีทาและวาร์นิช และวัตถุตกแต่งสีอื่น ๆ (7) ผลิตภัณฑ์ยางที่ใช้ทางเภสัชกรรม (8) ส่วนประกอบและอุปกรณ์รถปิกอัพ รถบัส (9) เนื้อและส่วนต่าง ๆ ของสัตว์ที่บริโภคได้ (10) วิสกี้ (11) อัญมณีสังเคราะห์ (12) ถุงมือหนัง เครื่องแต่งกายและเข็มขัด และ (13) หัวน้ําหอมและน้ําหอม
“รัฐบาลให้ความสําคัญกับผู้ประกอบการไทยซึ่งถือเป็นหนึ่งในฟันเฟืองที่สําคัญของเศรษฐกิจ ผ่านการดําเนินมาตรการสนับสนุนธุรกิจของคนไทยมาอย่างต่อเนื่อง นอกจากนี้ ธนาคารเพื่อการส่งออกและนําเข้าแห่งประเทศไทย (EXIM BANK) ติดตามทิศทางการส่งออกของไทย และแสวงหาแนวทางการส่งเสริมผู้ประกอบการไทยให้ปรับตัวเท่าทันนวัตกรรม และตลาดโลก รวมถึงแสวงหาโอกาสใหม่ ๆ ให้ธุรกิจของคนไทยเจริญเติบโต และสามารถตอบสนองต่อการเปลี่ยนแปลงของตลาดส่งออกของโลกได้” นายอนุชาฯ กล่าว
รัฐบาลไทย-ข่าวทำเนียบรัฐบาล-เช็กด่วน! ครอบครอง “สัตว์น้ำ-ซากสัตว์น้ำ-ผลิตภัณฑ์ฯ” 18 รายการ ต้องแจ้งขึ้นทะเบียนภายใน 31 พ.ค. 66
วันอังคารที่ 25 เมษายน 2566
เช็กด่วน! ครอบครอง “สัตว์น้ํา-ซากสัตว์น้ํา-ผลิตภัณฑ์ฯ” 18 รายการ ต้องแจ้งขึ้นทะเบียนภายใน 31 พ.ค. 66
....
กรมประมงได้ออกประกาศให้ผู้ที่ครอบครอง “สัตว์น้ํา ซากสัตว์น้ํา หรือผลิตภัณฑ์ที่ทําจากซากสัตว์น้ํา” ตามบัญชี CITES จํานวน 18 รายการ ต้องดําเนินการแจ้ง “การมีไว้ในครอบครอง” กับทางราชการให้แล้วเสร็จ ภายในวันที่ 31 พ.ค. 66
.
โดยสัตว์น้ํา ซากสัตว์น้ํา หรือผลิตภัณฑ์ที่ทําจากซากสัตว์น้ํา ประกอบด้วย:
.
- เต่ามาตามาตา 2 ชนิด > Chelus fimbriata / Chelus orinocensis
- เต่าไม้ทุกชนิดสกุล Rhinoclemmys spp.
- เต่ากระดองแคบ Claudius angustatus
- เต่าโคลนทุกชนิด ในสกุล Kinostemon spp. (ยกเว้นชนิดที่อยู่ในบัญชี 1)
- เต่าชะมดยักษ์ 2 ชนิด > Staurotypus salvinil / Staurotypus triporcatus
- เต่าชะมดทุกชนิด ในสกุล Sternotherus spp.
- เต่าอัลลิเกเตอร์ 2 ชนิด > Chelydra serpentine / Macrochelys temminckii
- เต่ามิสซิสซิปปี้แมพ หรือ เต่าลายแผนที่ 5 ชนิด > Graptemys barbori / Graptemysernstri / Graptemys gibbonsi / Graptemys pearlensis / Graptemys pulchra
- ตะพาบทุกชนิด ในสกุลApalone spp. (ยกเว้นชนิดที่อยู่ในบัญชี 1)
.
- กบแก้วทุกชนิด ในวงศ์ Centrolenidae
- กบลีเมอร์ หรือ กบใบลีสกุล Agalychnis lemur
.
- ซาลาแมนเดอร์ หรือ นิวท์ (Lao warty newt) Laotrition laoensis
.
- ฉลามทุกชนิดในวงศ์ Carcharhinidae
- ฉลามหัวค้อน ในวงศ์ Sphynidae
.
ปลากระเบนน้ําจืด > 7 ชนิด: Poyamotrygon albimaculata / Poyamotrygonhenlei / Poyamotrygon jabuti / Poyamotrygon leopoldi / Poyamotrygon marquesi / Poyamotrygon signata / Poyamotrygon wallacei
.
ปลาโรนันทุกชนิด ในวงศ์ Rhinobatidae
.
-ปลาซักเกอร์ม้าลาย Hypancistrus zebra
.
-ปลิงทะเลทุกชนิด ในสกุล Thelenota spp.
.
โดยยื่นเรื่องเพื่อแจ้งครอบครองได้ที่:
.
• สํานักงานประมงพื้นที่กรุงเทพฯ
• สํานักงานประมงจังหวัด ณ ท้องที่ที่ครอบครอง
• ทางไปรษณีย์ลงทะเบียน / E-mail ของสํานักงานประมงจังหวัด
.
นอกจากนี้ สามารถสอบถามข้อมูลเพิ่มเติมได้ที่:
.
กลุ่มคุ้มครองพันธุ์สัตว์น้ําตามอนุสัญญา กองบริหารจัดการทรัพยากรและกําหนดมาตรการ โทร. 0 2561 1418 (ในวันและเวลาราชการ)
#ไทยคู่ฟ้า #สื่อสารรัฐบาลไทย
-------------------